**Javascript alapok 1.**

**1. feladat – Primitív és összetett típusok**

1. Hozz létre változókat, amelyek különböző primitív típusokat tartalmaznak:
   * name (string) – egy harcos neve,
   * age (number),
   * weight (float),
   * isActive (boolean),
   * nickname (null),
   * rank (undefined).
2. Írasd ki a konzolra az értékeket és a típusaikat a typeof operátor segítségével.
3. Hozz létre egy **fighter objektumot**, amely tartalmazza egy MMA-harcos adatait (id, name, nickname, gender, age, wins, losses, draws) és egy toString() metódust, ami szépen formázva kiírja az adatokat.
4. Készíts egy Match nevű konstruktor függvényt, ami egy mérkőzés dátumát és eredményét tárolja.
5. Adj a fighter objektumhoz egy matches tömböt, amely 3 mérkőzést tartalmaz.
6. Egészítsd ki a fighter.toString() metódust úgy, hogy a meccseket is kiírja.
7. Írasd ki az egész objektumot a konzolra.

**2. feladat – Értékek, változók és összehasonlítás**

1. Kísérletezz a változók definiálásával:
   * Hozz létre változót *var* kulcsszóval,
   * Hozz létre változót *let* kulcsszóval,
   * Hozz létre állandót *const* kulcsszóval.

Figyeld meg, mi történik, ha használod őket **definiálás előtt**!

1. Módosítsd a változók értékét, és nézd meg, mi történik, ha a const változót akarod felülírni.
2. Írj példát **egyenlőség** (==) és **szigorú egyenlőség** (===) használatára. Például hasonlítsd össze a fighter.age számot a '33' sztringgel.
3. Gondold át: miért más az eredmény == és === esetén?
4. Írj példát tiltott kulcsszavak használatára változónévként (pl. class), és figyeld meg, milyen hibát kapsz.

**3. feladat – Típuskonverzió és ellenőrzés**

1. Készíts példákat **implicit típuskonverzióra**:
   * 10 + '5' → szövegkonkatenáció,
   * 10 - '5' → számkonverzió,
   * 10 \* true → logikai érték számmá alakul,
   * !!0 → szám logikaivá alakul.

Írasd ki az eredményt és a típust.

1. Készíts példákat **explicit típuskonverzióra**:
   * Szám stringgé alakítása String(...),
   * Szöveg számmá alakítása Number(...) vagy parseInt(...).
2. Ellenőrizd változók típusát különböző módokon:
   * typeof,
   * Array.isArray,
   * instanceof,
   * constructor.

Vizsgáld meg a fighter objektumot és a fighter.matches tömböt.

1. Elemezd az eredményeket: mikor kapsz true, mikor false, és miért.